Le Mespris de la vie et consolation contre la mort/« Celuy lequel estoit de tout tems immortel »
# Le Mespris de la vie et consolation contre la mort/« Celuy lequel estoit de tout tems immortel »

### CLXXIX.

Celui lequel estoit de tout tems immortel Pour toy s'est fait mortel, & toy peuple rebelle Qui es né pour mourir de nature mortelle, Tu maudis le trespas, & ne veus estre tel.

Se plaindre de la mort, c'est se plaindre mortel Ou bien que tues né, ou ton ceur infidelle Accuse du Seigneur la bonté paternelle Qu'elle ta fait naistre homme & non Ange eternel.

Indigne toy plustot contre le premier pere Qui suivant le conseil de l'infernal Vipere T'a miserablement à la mort asservi ;

Et bien qu'il merita une telle vengence De nostre Redempteur l'ineffable clemence Par la mort de sa crois de la mort t'a ravi.

